CELEX: 62020CA0119
Language: da
Date: 2021-10-06 00:00:00
Title: Sag C-119/20: Domstolens dom (Sjette Afdeling) af 6. oktober 2021 — Līga Šenfelde mod Lauku atbalsta dienests (anmodning om præjudiciel afgørelse fra Augstākā tiesa (Senāts) — Letland) (Præjudiciel forelæggelse – fælles landbrugspolitik – finansiering over Den Europæiske Landbrugsfond for Udvikling af Landdistrikterne (ELFUL) – det nationale program for udvikling af landdistrikter 2014-2020 – forordning (EU) nr. 1305/2013 – artikel 19, stk. 1, litra a) – støtte til virksomhedsetablering til unge landbrugere – støtte til udvikling af små landbrugsbedrifter – kumulering af støtte – mulighed for at afslå kumulering)

6.12.2021   
            
            
               DA
            
            
               Den Europæiske Unions Tidende
            
            
               C 490/10
            
         
      Domstolens dom (Sjette Afdeling) af 6. oktober 2021 — Līga Šenfelde mod Lauku atbalsta dienests (anmodning om præjudiciel afgørelse fra Augstākā tiesa (Senāts) — Letland)
      (Sag C-119/20) (1)
      
      (Præjudiciel forelæggelse - fælles landbrugspolitik - finansiering over Den Europæiske Landbrugsfond for Udvikling af Landdistrikterne (ELFUL) - det nationale program for udvikling af landdistrikter 2014-2020 - forordning (EU) nr. 1305/2013 - artikel 19, stk. 1, litra a) - støtte til virksomhedsetablering til unge landbrugere - støtte til udvikling af små landbrugsbedrifter - kumulering af støtte - mulighed for at afslå kumulering)
      (2021/C 490/07)
      Processprog: lettisk
      
         Den forelæggende ret
      
      Augstākā tiesa (Senāts)
      
         Parter i hovedsagen
      
      
         Sagsøger: Līga Šenfelde
      
         Sagsøgt: Lauku atbalsta dienests
      
         Konklusion
      
      
                  1)
               
               
                  Artikel 19, stk. 1, i Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 skal fortolkes således, at denne bestemmelse ikke er til hinder for, at en landbruger, som har modtaget støtte til virksomhedsetablering til udvikling af små landbrugsbedrifter i henhold til artikel 19, stk. 1, litra a), nr. iii), kan kumulere denne støtte med støtte til virksomhedsetablering til unge landbrugere i henhold til artikel 19, stk. 1, litra a), nr. i), forudsat at det maksimale tildelte støttebeløb som omhandlet i artikel 19, stk. 6, overholdes.
               
            
                  2)
               
               
                  Artikel 19, stk. 1, i forordning nr. 1305/2013 skal fortolkes således, at denne bestemmelse ikke er til hinder for en national lovgivning, hvorefter tildelingen af støtte til virksomhedsetablering til udvikling af små landbrugsbedrifter i henhold til artikel 19, stk. 1, litra a), nr. iii), udelukker, at der kan gives støtte til virksomhedsetablering til unge landbrugere i henhold til artikel 19, stk. 1, litra a), nr. i).
               
            
         (1)  EUT C 201 af 15.6.2020.